П Р О Т О К О Л    № 28

от заседание на
КОМИСИЯ ПО АНАЛИЗ И ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ
НА ВИСШИЯ СЪДЕБЕН СЪВЕТ

/23.07.2013 г., вторник/

Днес, 23.07.2013 г., вторник, от 13.30 ч., вместо от предварително обявения час 14.30 ч., се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА
ГАЛИНА КАРАГЬОЗОВА
КАМЕН СИТНИЛСКИ
РУМЕН БОЕВ
ЮЛИАНА КОЛЕВА
РУМЕН ГЕОРГИЕВ 
КАМЕН ИВАНОВ - отсъства
МАРИЯ КУЗМАНОВА
МИЛКА ИТОВА - отсъства	

На заседанието присъстват експертните сътрудници към комисията: Красимира Василева – началник отдел ЮОДКВСС; Румен Митев – главен експерт „Съдебна статистика”.

На основание решение на комисията по Протокол № 22/11.06.2013 г., т. 6, в днешното заседание присъства и Даниела Паланкова - студент от юридически факултет, която провежда стаж в Администрацията на Висшия съдебен съвет.

1. ОТНОСНО: Писмо от Главния прокурор (вх. № 11-12-025/12.07.2013 г.) с приложени към него данни за натовареността на следователите през 2012 г. и първото тримесечие на 2013 г., поискани от КАОСНОСВ с решение по т. 4 от Протокол № 15/17.04.2013 г. във връзка с решение на ВСС по т. 27.3 от Протокол № 14/11.04.2013 г.
Приложения:
- писмо от директора на НСлС и заместник-главен прокурор по разследването;
- опис на справки, получени от следствените отдели;
- писма и справки от следствените отдели.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема данните, приложени към писмото от главния прокурор, за запознаване, анализ и обсъждане в следващо заседание на комисията (след ваканцията, през септември), с оглед организиране на срещата, предвидена в решението на комисията по т. 4.3 от Протокол № 15 / 17.04.2013 г.

2. ОТНОСНО: Писмо от Главния прокурор (вх. № 11-06-0516/16.07.2013 г.) с изразено становище във връзка с предложението за промяна на съдебните райони на РС Смолян и РС Чепеларе и закриване на РС Чепеларе, с приложени към него:
- становище на апелативния прокурор на АП Пловдив;
- становище на и.ф. административен ръководител на ОП Смолян;
- становище на административния ръководител на РП Чепеларе;
- становище на нотариусите Андон Великов и Николай Бъчваров с район на действие района на РС Чепеларе (разгледано от комисията по т. 5, Протокол № 25/03.07.2013);
- протестна декларация на Общински съвет Чепеларе (разгледана от комисията по т. 6, Протокол 27/16.07.2013).

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение писмото от главния прокурор и приложените към него становища и ги прилага към другите материали по преписката.

3. ОТНОСНО: Сравнителен анализ на критериите за назначаване и номиниране на членовете на съдебните съвети в Европа, предоставен от Комисия „Международна дейност” с извлечение от Протокол № 28/16.07.2013 г., за запознаване.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение сравнителния анализ, предоставен от Комисия „Международна дейност” на ВСС.

4. Писмо от председателя на Военно-апелативен съд, адресирани до Висшия съдебен съвет и до комисията, с приложено към тях Становище от Общото събрание на съдиите от Военно-апелативния съд и военните съдилища, поведено на 16.07.2013 г. във връзка с поисканото от комисията становище с решението си по т. 3 от Протокол № 24/25.06.2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Да се изготви писмо-отговор, съгласно уточненията в дискусията, което да се изпрати до Главния прокурор, до административните ръководители на военните прокуратури и до административните ръководители на военните съдилища.
4.2. Изпраща на министъра на отбраната анализите за военните съдилища и военните прокуратури с придружително писмо, съгласно проведената дискусия.

ПРЕДСЕДАТЕЛ
НА КОМИСИЯТА:      / п /

КАЛИН КАЛПАКЧИЕВ